recursal/SuperWikiNEXT-32B huggingface dataset:
Kaitokudōn pienoismalli Osakan yliopistolla.
**Kaitokudō** oli varhainen kauppakoulu Osakan kaupungissa, Japanissa. Se perustettiin virallisesti vuonna 1726, ja sen voimakkain luova kausi kesti noin sata vuotta. Koulu vaikutti opetuksen ja liiketoiminnan moraalisten periaatteiden kehitykseen. Koulu suljettiin vuonna 1869 ja avattiin uudelleen 1916. Koulu paloi toisen maailmansodan pommituksissa.

Osakan kauppiaat ja käsityöläiset perustivat Kaitokudōn vuonna 1724 ja se edisti akateemisten tieteenalojen ja liike-elämän etiikan kehitystä Osakassa noin 140 vuoden ajan Edo-kauden lopulla. Kaitokudōsta valmistui tunnettuja akateemikkoja, kuten Nakai Chikuzan, Nakai Riken, Nakamoto Tominaga ja Banto Yamagata, minkä vuoksi koulua arvostettiin aikanaan kuten Edon kuuluisaa Shoheizaka Gakumonjo -opistoa.

Lähteet
-------

* Najita, Tetsuo: *Visions of Virtue in Tokugawa Japan: The Kaitokudō Merchant Academy of Osaka*. University of Hawaii Press, 1987. ISBN 9780824819910. Teoksen verkkoversio (viitattu 9.1.2014).

### Viitteet

1. ↑  Najita s.2
2. 1 2  Kaitokudo Osaka University
3. ↑  Center for Kaitokudo Studies *School of Letters, Osaka University*. Viitattu 6.11.2023. (japaniksi)

Aiheesta muualla
----------------

*
Katri Veltheim.
**Katri Veltheim** (o.s. **Paavolainen**, 14. huhtikuuta 1918 Kanneljärvi – 16. maaliskuuta 2011 Espoo) oli suomalainen kulttuuritoimittaja ja teatteriarvostelija.

Veltheim oli kotoisin Kanneljärveltä, missä hänen isänsä Erkki Paavolainen toimi Kanneljärven kansanopiston johtajana. Veltheim kirjoitti ylioppilaaksi vuonna 1936 Viipurin tyttölyseosta ja valmistui 1946 filosofian maisteriksi Helsingin yliopistosta. Hän avioitui geologi Valto Veltheimin kanssa, ja perhe asui pitkään ulkomailla.

Veltheim työskenteli toimittajana *Karjala-lehdessä* 1946–1949 ja *Uuden Suomen* teatteriarvostelijana 1956–1983. Eläkkeelle jäätyään hän kirjoitti muistelmiaan ja toimi aktiivisesti karjalaisyhdistyksissä. Kirjailija Olavi Paavolainen oli Veltheimin serkku.

Teoksia
-------

* *Kultainen rinkeli : Kulttuurikuvia Viipurista 30-luvun kehyksissä*, Tammi 1984.
* *Kävelyllä Viipurissa*, Tammi 1985.
* *Kannaksen teillä*, Tammi 1987.
* *Valokiilassa näyttelijä*, Katri Veltheim ja Pirkko Koski, Otava 1988.
* *Tuntematon vuosikymmeneni : 30-luku*, Tammi 1989.

Kirjallisuutta
--------------

* Paavolainen, Pentti: "Veltheim, Katri (1918–2011)", *Suomen kansallisbiografia, osa 10*, s. 416–418. Helsinki: Suomalaisen Kirjallisuuden Seura, 2007. ISBN 978-951-746-451-2. / Teoksen verkkoversio.

Lähteet
-------

1. 1 2 3  Paavolainen, Pentti: Teatterikriitikko Katri Veltheimin muistokirjoitus. *Helsingin sanomat* 20.3.2011, s. C 7. Artikkelin verkkoversio.
2. 1 2


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Suomi (KANTO)
* Yhdysvallat
* Alankomaat

 |
|  |
| Henkilöt | 
* Kansallisbiografia
* Biografiasampo

 |
|  |
| Muut | 
* IdRef

 |

 |
Eugen Taube: *Koivuja lumimaisemassa* (1892).
**Eugen Taube** (4. kesäkuuta 1869 Pietari – 12. maaliskuuta 1913 Espoo) oli venäläissyntyinen Suomessa asunut upseeri ja taidemaalari.

Balttilaiseen aatelissukuun kuuluneen Tauben isä oli insinööri ja vapaaherra Julius Ferdinand Taube. Eugen Taube oli vakinaisessa palveluksessa upseerina Viaporiin sijoitetussa venäläisessä varusväessä. Hän oli harjoittanut taideopintoja todennäköisesti Pietarissa ja hän osallistui Suomen Taiteilijain näyttelyihin vuosina 1892 ja 1893. Taube keskittyi lähes yksinomaan maisemamaalaukseen ja hän teki maalausmatkoja yhdessä taidemaalari Hjalmar Munsterhjelmin kanssa.

Teoksia
-------

* *Talviaurinko* : öljymaalaus. 1892
* *Koli* : öljymaalaus. 1907
* *Kuutamo* : öljymaalaus.
* *Rantamaisema* : öljymaalaus.
* *Sade tulossa* : öljymaalaus.

Lähteet
-------

1. 1 2  Suomen Kuvataiteilijamatrikkeli : Eugen Taube
2. ↑  Kansallisgalleria - Taidekokoelmat : Eugen Taube (Arkistoitu – Internet Archive)
3. ↑  Vanhataide.fi : Taube Eugen (1869 – 1913) (Arkistoitu – Internet Archive)

Aiheesta muualla
----------------

* Kuvia tai muita tiedostoja aiheesta **Eugen Taube** Wikimedia Commonsissa

* Suomalaisen kuvataiteen bibliografia : Eugen Taube
**Beirutin taistelu** oli toisessa maailmansodassa Libanonissa Beirutin hallinnasta käyty liittoutuneiden ja Vichyn Ranskan joukkojen välinen taistelu, joka oli osa operaatio Exporteria. Taistelu käytiin 10.–12. heinäkuuta 1941, ja se päätti operaatio Exporterin liittoutuneiden vallattua Beirutin.

Taustaa
-------

Kahteen osastoon jaettuna Australian 7. jalkaväkidivisioonan joukot ylittivät 8. kesäkuuta 1941 Libanonin rajan. Voimakkaampi 2/16th Battalionista muodostettu everstiluutnantti MacDonaldin johtama osasto, jonka vahvennuksena oli kaksi panssariautojoukkuetta sekä noin puolet divisioonan tykistöstä ja pioneereista, sai tehtäväkseen edetä Tyyrokseen Bennt Jbailin ja Tibninen kautta. Sen länsipuolella 2/14th Battalion sai tehtäväkseen vallata rajalinnakkeet, jonka jälkeen kevyellä panssarivaunukomppanialla sekä tykistöllä ja pioneereilla vahvennettu everstiluutnantti Motenin 2/27th Battalion aloittaisi etenemisen pitkin rantatietä. Rannikkotietä pitkin etenevän joukon tukena oli lisäksi merivoimien alusten tykistö. Näiden lisäksi oli vielä sivustaosasto, joka oli muodostettu Cheshire Yeomanrysta. Sen tehtävänä oli edetä vuorten yli Tibninen ja Shrifan kautta Litanijoen varressa olevaan Kafr Siriin.

Taistelu
--------

Liittoutuneiden joukot siirtyivät ajoneuvoineen rajan pintaan lähtöalueille 5.–6. ja 6.–7. kesäkuuta välisinä öinä. Ne olivat maastoutettuina ja piilossa 7. kesäkuuta, mikä oli ensimmäinen kerta sodan aikana jolloin brittijoukot piilottelivat lähellä rauhallista rajaa valmiina yllätyshyökkäykseen.

Kumpikin osasto aloitti etenemisen 8. kesäkuuta tuhoten raja-aluetta valvovat pesäkkeet.

Vichyn Ranskan joukkojen komentaja kenraali Henri Dentz tunnusteli 8. heinäkuuta eli jo ennen Damourin kukistumista aselevon mahdollisuutta. Damourissa kohti Beirutia etenevien liittoutuneiden joukkojen lisäksi Damaskos oli kukistunut kesäkuun lopulla ja Irakista oli Syyriaan tunkeutunut kaksi erillistä osastoa, jotka olivat vallanneet Der ez Zorin ja jatkaneet etenemistä kohti Aleppoa. Selustaan tunkeutuneet liittoutuneiden osastot tekivät taistelutoimien jatkamisen vaikeaksi ellei mahdottomaksi. 

Tulitauko astui voimaan 12. heinäkuuta minuutin yli puolen yön, mikä käytännössä lopetti sotatoimet alueella. Aselepo allekirjoitettiin 14. heinäkuuta Sidney Smith Barracksilla Akkon kaupungin laidalla. Aselepo ehtojen mukaisesti Syyria liitettiin kenraali Charles de Gaullen alaisuuteen. Australian 7. divisioonan paraati aloitti liittoutuneiden miehityksen Libanonissa. Beirutista muodostui myöhemmin merkittävä liittoutuneiden laivastotukikohta itäisellä Välimerellä käytyjen taisteluiden aikana.
Laukaan paloasema sijaitsee osoitteessa Jyväskyläntie 141
Keski-Suomen pelastuslaitoksen **Laukaan paloasema** sijaitsee Laukaassa osoitteessa Jyväskyläntie 141. Se on otettu käyttöön elokuussa 2015. Rakennuksen on suunnitellut Arkkitehtitoimisto Pekka Lukkaroinen Oy. Rakennuksen pinta-ala on 1789,0 brm2 (sis. piharakennus). Rakennuksen omistaaa Laukaan kunta ja pelastuslaitos on siinä vuokralla.

Päivällä paloasemalla on virka-aikana välitön lähtövalmius ja virka-ajan ulkopuolella 5 minuutin lähtövalmius henkilöstön saapuessa muualta tehtävälle. Laukaan paloasemalle on sijoitettuna yksi Keski-Suomen pelastuslaitoksen monitoimiyksiköistä, joka kykenee sekä pelastustoimen että ensihoidon hälytystehtäviin. Yksikön henkilöstöön kuuluu sekä pelastaja että ensihoitaja. Keski-Suomen pelastuslaitoksella on suunnitelma, jossa Laukaan paloasema on nimetty yhdeksi painopistepaloasemaksi. Siellä on tarkoitus lisätä vakituista henkilökuntaa ympärivuorokautisesti, jotta hälytyksiin pystytään vastaamaan entistä nopeammin.

Laukaassa toimii osa-aikaispalokunta Laukaan PVPK.

Lähteet
-------

1. ↑  heinonja: Keski-Suomen pelastuslaitos Laukaan paloasemaryhmä *www.keskisuomenpelastuslaitos.fi*.  8.11.2019.  Arkistoitu 5.8.2021. Viitattu 6.7.2021.
2. ↑  Laukaan paloasema *Asukkaat*. Viitattu 6.7.2021.
3. 1 2  LAUKAAN KUNTA TEKNINEN LAUTAKUNTA LAUKAAN PALOASEMA - PDF Free Download *docplayer.fi*. Viitattu 6.7.2021.
4. ↑  Roiha, Marja: Laukaan uusi paloasema sai valtion avustusta *YLE Keski-Suomi*.  7.4.2014.
5. ↑  Kupla, Päivi: Pelastustoimen monitoimiyksiköt Laukaaseen ja Karstulaan *16.5.2018*. YLE Jyväskylä.
6. ↑  Perämäki, Pertti: Pelastuslaitos vahvistaisi paloasemia Keski-Suomessa – ympärivuorokautinen päivystys yhä useampaan kuntaan? *Keskisuomalainen*. Viitattu 13.7.2021.
7. ↑  Palokuntahaku *24365.fi*. Viitattu 9.7.2021.

Aiheesta muualla
----------------

* Keski-Suomen pelastuslaitos (verkkosivut)
* Laukaan paloasema Jyväskylän kaupungin karttapalvelussa (Arkistoitu – Internet Archive)
**Test Act** on nimitys joukolle Englannissa, Skotlannissa ja Irlannissa aikanaan voimassa olleita lakeja, joiden oli tarkoitus estää katolilaisia pääsemästä julkisiin virkoihin. Tunnetuin oli Englannissa vuosina 1673–1829 voimassa ollut Test Act. Laki vaati julkiseen virkaan nimitettävää henkilöä antamaan vakuutuksen, joka vahvisti hänen uskonnollisen suuntauksensa. Test Act kumottiin osana katolilaisten emansipaatiota.

Englannissa säädettiin uskonpuhdistuksen jälkeen aluksi tiukkoja lakeja, jotka määräsivät rankaisemaan automaattisesti kaikkia, jotka eivät vahvistaneet tunnustavansa virallista anglikaanista uskoa, eikä erillistä virkakieltoa tämän vuoksi tarvittu. Tilanne kuitenkin muuttui, kun suvaitsevampi ilmapiiri mahdollisti 1600-luvulla katolilaisille sekä protestanttisten herätysliikkeiden kannattajille avoimen uskonnonharjoituksen. Anglikaaninen enemmistö halusi nyt estää näiltä ryhmiltä julkisiin virkoihin pääsyn. Vuonna 1661 säädetty ensimmäinen rajoituslaki koski aluksi vain kaupunkien hallintoa, mutta vuoden 1673 Test Act laajensi sen koskemaan kaikkia julkisia virkoja. Lain mukaan julkiseen virkaan pääsy edellytti ehtoollisen vastaanottamista Englannin kirkon menojen mukaisesti. Laki pakotti voimaan astuessaan muun muassa kuningas Kaarle II:n veljen, katoliseksi kääntyneen Yorkin herttua Jaakon luopumaan laivaston päällikkyydestä. Se ei kuitenkaan estänyt Jaakkoa nousemasta kuninkaaksi veljensä kuoleman jälkeen vuonna 1685.

Skotlannissa vastaava laki oli säädetty välittömästi uskonpuhdistuksen jälkeen vuonna 1567. Irlantiin käytäntö tuotiin Englannista vuonna 1704, ja vuodesta 1782 Englantia koskevat Test Act -lait sekä pakolliset uskollisuudenvalat olivat sellaisinaan voimassa myös Irlannissa.

1700-luvun kuluessa lain vaatimista uskon "testauksista" alettiin vähitellen laistaa protestanttisten herätyssuuntausten edustajien kohdalla, mutta katolilaisten osalta kielto pysyi ehdottomana. Vaatimus virkaan nimitettävän uskonnollisen suuntauksen tutkimisesta poistettiin laista lopulta vuonna 1828. Seuraavana vuonna säädetty laki katolilaisten emansipaatiosta kielsi kaikki muutkin vastaavat rajoitukset. Alkuperäiset Test Act -lait kumottiin tosin Englannissa vasta 1860- ja 1870-luvuilla. Irlannissa käytäntö kiellettiin vuonna 1871 ja Skotlannissa vasta vuonna 1889.

Lähteet
-------

1. 1 2 3  test act (englanniksi) *Encyclopædia Britannica Online Academic Edition*. Viitattu 22.1.2014.
2. ↑  Grimberg, Carl: *Kansojen historia. Osa 14. Aurinkokuninkaan aikakausi*, s. 338. WSOY, 1982. ISBN 951-0-09742-x.
**Manoj Nelliyattu (M. Night) Shyamalan** (s. 6. elokuuta 1970 Puducherry, Intia) on yhdysvaltalainen, intialaissyntyinen elokuvaohjaaja, -käsikirjoittaja ja -tuottaja. Shyamalanin läpimurtoelokuva oli *Kuudes aisti* (1999). Shyamalanin elokuvia yhdistävät yliluonnolliset piirteet ja juonenkäänteiden käyttö tehosteena elokuvan lopussa.

Elämä ja ura
------------

### Elokuvantekijänä

Shyamalan syntyi Puducherryssa Intiassa ja varttui Philadelphian vauraassa esikaupungissa Penn Valleyssa. Hän sai kipinän jännityselokuvien tekemiseen Steven Spielbergin *Kadonneen aarteen metsästäjistä* (1981) ja oli tehnyt 17-vuotiaana jo 45 kotifilmiä. Hän kävi New Yorkin yliopiston taidekoulua ja otti niihin aikoihin toiseksi etunimekseen *Night*.

Shyamalan teki ensimmäisen elokuvansa *Praying with Anger* vuonna 1992; se esitettiin Toronton elokuvajuhlilla. Hän saavutti menestystä kolmannella elokuvallaan *Kuudes aisti* (1999), josta hän sai parhaan ohjaajan ja käsikirjoituksen Oscar-ehdokkuudet sekä useita muita palkintoja ja ehdokkuuksia.

Shyamalan torjui tarjoukset käsikirjoittaa neljäs Indiana Jones -elokuva ja ohjata kolmas Harry Potter -elokuva.

Shyamalan on filmannut kaikki elokuvansa ensimmäistä lukuun ottamatta Pennsylvaniassa, usein Philadelphiassa.

### Yksityiselämä

Shyamalan avioitui psykologi Bhavna Vaswanin kanssa 1993, ja hänellä on kolme tytärtä. Perhe asuu Pennsylvaniassa.

Filmografia
-----------

* *Praying with Anger* (1992)
* *Herätys Joshua!* (*Wide Awake*, 1998)
* *Kuudes aisti* (*The Sixth Sense*, 1999)
* *Unbreakable – särkymätön* (*Unbreakable*, 2000)
* *Signs* (2002)
* *Kylä* (*The Village*, 2004)
* *Lady in the Water* (2006)
* *The Happening* (2008)
* *The Last Airbender* (2010)
* *Devil* (2010)
* *After Earth* (2013)
* *The Visit* (2015)
* *Split* (2016)
* *Glass* (2019)
* *Old* (2021)
* Knock at the Cabin (2023)

Lähteet
-------

1. 1 2 3  Biography M. Night Shyamalan Online.  Arkistoitu 27.3.2012. Viitattu 26.1.2013.
2. 1 2 3  Colleen Simeral: Shyamalan, Manoj Nelliyattu (M. Night)  2005. Penn State University Libraries.  Arkistoitu 15.5.2013. Viitattu 26.1.2013.
3. ↑  Release dates for Praying with Anger Imdb. Viitattu 26.1.2013.

Aiheesta muualla
----------------

* Kuvia tai muita tiedostoja aiheesta **M. Night Shyamalan** Wikimedia Commonsissa

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Yhdysvallat
* Japani
* Tšekki
* Australia
* Kreikka
* Korea
* Alankomaat
* Puola

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Synchronkartei
* Deutsche Biographie
* Trove
* Elonet

 |
|  |
| Muut | 
* SNAC
* IdRef

 |

 |
**Tré Cool** (oikealta nimeltään **Frank Edwin Wright III**, s. 9. joulukuuta 1972 Frankfurt, Länsi-Saksa) on yhdysvaltalaisen Green Day -yhtyeen rumpali. Yhtyeessä hän on soittanut vuodesta 1990.
Nimi Tré tulee ranskan kielen sanasta *très* eli *todella*, mikä tekee hänestä "*todella coolin"*.

Lapsena Tré asui Mendocino-vuorilla, Kaliforniassa isänsä ja kahden vanhemman sisaruksensa kanssa. Hänen isänsä, Frank Edwin Wright II, oli helikopteripilotti Vietnamin sodassa. Green Dayhin Tré päätyi yhtyeen edellisen rumpalin Al Sobranten erottua: Billie Joe Armstrong ja Mike Dirnt olivat ihailleet Trén soittotaitoja ja pyysivät hänet mukaan yhtyeeseen.

Green Dayn kappaleista suurimman osan tekee Billie Joe Armstrong, mutta Tré Cool on säveltänyt muun muassa laulut "All By Myself", "Dominated Love Slave", "D.U.I.", "Like A Rat Does Cheese", *Billie Joe's Mom* ja "Rock and Roll Girlfriend", joka on osa yli yhdeksän minuuttia kestävää "Homecoming" -biisiä. Tré on myös versioinut Youtubessa kuuluisaksi tulleen *Chocolate Rain*-kappaleen. Green Dayn lisäksi hän on soittanut yhtyeissä The Lookouts (1985–1990), Screeching Weasel, Samiam, Foxboro Hot Tubs ja The Network (2003-).
Tré osaa soittaa rumpujen lisäksi muun muassa kitaraa, harmonikkaa ja viulua.

Tré Coolilla on kaksi lasta, Ramona (s. 1995) ja Frankito ("Little Frank", s. 2001), eri avioliitoista. Tré meni ensimmäisen kerran naimisiin vuonna 1995 valokuvaaja Lisea Lyonsin kanssa, mutta avioliitto päättyi kuitenkin eroon. Toisen kerran hän meni naimisiin vuonna 2000 Claudian kanssa, mutta tämäkin avioliitto päättyi eroon. He kuitenkin asuvat edelleen yhdessä Oaklandissa, Kaliforniassa, koska haluavat kasvattaa Frankiton niin, että tällä on molemmat vanhemmat. Eronsa jälkeen Tré on seurustellut lyhytaikaisesti The Donnas -bändin rumpalin Torryn kanssa. Hän on seurustellut Ruri-nimisen naisen kanssa. Tre Cool ja Dena menivät kihloihin 27.4.2011.Tre Cool ja Sara Rose menivät naimisiin 11.10.2014

Aiheesta muualla
----------------

* Kuvia tai muita tiedostoja aiheesta **Tré Cool** Wikimedia Commonsissa

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Yhdysvallat
* Tšekki

 |
|  |
| Taiteenala | 
* Grammy Awards
* MusicBrainz

 |

 |
Jalkapalloilijoita lämmittelemässä.
**Lämmittely** on sarja liikkeitä, jotka valmistavat kehoa tulevaan urheilusuoritukseen muun muassa lämmittämällä kudokset, aktivoimalla lihakset ja herättelemällä hermoston. Useimmiten lämmittely tapahtuu perinteisen kävelyn tai hölkän tavoin, mutta se ei anna täydellistä valmiutta nopeatempoisiin urheilulajeihin.

Lämmittely ehkäisee tutkitusti loukkaantumisriskiä, ja sillä on myös psykiologinen merkitys. Lämmittelyn tulee rasittaa kaikkia lihasryhmiä, joita urheilija tarvitsee suoritukessaan. Yleisesti lämmittelyyn käytetään aikaa noin 5–15 minuuttia, mutta ajan loppuessa olisi hyvä olla hieman hiessä.

Lähteet
-------

1. ↑  Miksi lämmittelyä ei kannata ohittaa? *IntensivePT Suomi*.  19.9.2022. Viitattu 1.1.2024.
2. ↑  Lämmittely ja jäähdyttely *Terveurheilija*. Viitattu 1.1.2024.
3. ↑  Liikuntavammoja ehkäisevä liikkuminen *UKK-instituutti*.  28.4.2021. Viitattu 1.1.2024.
4. ↑  Lämmittely ennen voimaharjoittelua *fitnesstukku.fi*. Viitattu 1.1.2024.
**Eva Elisabeth Reenpää** (s. 3. maaliskuuta 1964 Helsinki) on suomalainen kirjankustantaja, koulutukseltaan kauppatieteiden maisteri. Hän on työskennellyt Otavan toimitusjohtajana vuodesta 2023.

Eva Reenpään vanhemmat ovat Olli Reenpää ja Märta Elisabeth o.s. Nordström, ja Antti Reenpää on hänen veljensä. Eva Reenpään puoliso on toimitusjohtaja Risto E. J. Penttilä, ja heillä on kaksi tytärtä.

Eva Reenpää valmistui Helsingin kauppakorkeakoulusta vuonna 1988, ja hän on tehnyt koko työuransa Otavassa. Yhtiön toimitusjohtajana hän aloitti tammikuussa 2023. Hän edustaa neljättä polvea sukuyhtiön johdossa.

Viitteet
--------

1. ↑  Leppänen, Veli-Pekka: 60-vuotias | Painettu kirja on yhä lyömätön tapa lukea, kustantaja Eva Reenpää sanoo *Helsingin Sanomat*.  2.3.2024. Viitattu 2.4.2024.
2. 1 2 3  Boxberg, Katja: Tunteiden talossa.  *Kauppalehti Fakta*, 11.1.2023, nro 1, s. 20–26. Artikkelin maksullinen verkkoversio.. Viitattu 22.1.2023.
3. ↑  Paavilainen, Ulla (päätoim.): *Kuka kukin on: Henkilötietoja nykypolven suomalaisista 2015*, s. 686. Helsinki: Otava, 2014. ISBN 978-951-1-28228-0.
**Formula Regional European Championship** (**FREC**) on FIA:n hyväksymä eurooppalainen Formula 3 -luokan autourheilusarja.

Historia
--------

Lokakuussa 2018 ilmoitettiin, että Automobile Club d'Italia (ACI) ja karting-promoottori WSK ovat saaneet oikeuden Euroopan alueelliselle Formula 3 -luokan mestaruussarjalle vuonna 2019. ACI ja WSK esittelivät Tatuusin valmistamalle rungolle ja Autotecnican virittämälle Alfa Romeon moottorille perustuvaa autoa, jota käytetään myös Aasian Formula 3 -sarjassa.

Myöhemmin autoihin on otettu Renaultin valmistamat moottorit kun Formula Renault Eurocup yhdistyi sarjaan vuoden 2020 lopussa.

Autot ja säännöt
----------------

Sarjaa ajetaan yhden merkkisillä identtisillä autoilla. Sarjassa on 36 autoa. Autoissa nelisylinterinen 1,8 litran turboahdettu Renaultin moottori, joka tuottaa 270 hevosvoimaa. Rengastoimittaja on Pirelli ja jokaisella kuljettajalla on kaksi sarjaa kuivan kelin renkaita ja kaksi sarjaa märän kelin renkaita jokaisessa tapahtumassa.

Kilpailuviikonloppuna perjantaina ajetaan kaksi 50 minuutin vapaata harjoitusta. Lauantaina ja sunnuntaina kumpanakin ajetaan 20 minuutin aika-ajot sekä kilpailut, jonka kesto on 30 minuuttia plus yksi kierros.

Pistejärjestelmä on tuttu Formula 1 -sarjan käyttämä kymmenelle kärkisijalle:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Sijoitus** | 1. | 2. | 3. | 4. | 5. | 6. | 7. | 8. | 9. | 10. |
| **Pisteet** | 25 | 18 | 15 | 12 | 10 | 8 | 6 | 4 | 2 | 1 |
|

Mestarit
--------

### Kuljettajat

| Vuosi | Kuljettaja | Talli |
| --- | --- | --- |
| 2019 | Tanska Frederik Vesti | Italia Prema Powerteam |
| 2020 | Brasilia Gianluca Petecof | Italia Prema Powerteam |
| 2021 | Sveitsi Grégoire Saucy | Ranska ART Grand Prix |
| 2022 | Ruotsi Dino Beganovic | Italia Prema Powerteam |
| 2023 | Italia Andrea Kimi Antonelli | Italia Prema Racing |

### Tallit

| Vuosi | Talli |
| --- | --- |
| 2019 | Italia Prema Powerteam |
| 2020 | Italia Prema Powerteam |
| 2021 | Ranska R-ace GP |
| 2022 | Italia Prema Racing |
| 2023 | Italia Prema Racing |

Lähteet
-------

1. 1 2  Ida Wood: Italian bid beats Renault to run European regional F3 series *formulascout.com*.  12.10.2018. Viitattu 14.4.2023. (englanniksi)
2. ↑  The championship *formularegionaleubyalpine.com*.  1.1.2023. Viitattu 14.4.2023. (englanniksi)
3. ↑  FIA Regional powers into new era with Alpine *acisport.it*.  31.10.2020. Viitattu 14.4.2023. (englanniksi)
4. 1 2 3  The rules and regulations *formularegionaleubyalpine.com*.  1.1.2023. Viitattu 14.4.2023. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Formula Regional European Championship
**Antti "Arwi" Lind** (s. 1979 Säynätsalo) on suomalainen muusikko ja Helmi Levyt -levy-yhtiön perustaja.

Arwi Lind on kotoisin Säynätsalosta. Hän oli lapsena kiinnostunut musiikista ja urheilusta. Lindin sukulaiset ovat tunnettuja Säynätsalon Riennon koripalloilijoita.

Lind opiskeli 2000-luvun alussa Savonlinnan opettajankoulutuslaitoksessa lastentarhanopettajaksi. Opiskeluaikoinaan hän perusti Helmi Levyt-pienlevy-yhtiön, joka on nykyisin tärkeä toimija kotimaisen marginaalimusiikin alalla.

Lind soittaa rumpuja. Hän on soittanut esimerkiksi Puppa J & Tasottavat -yhtyeessä sekä  Rosita Luun keikkakokoonpanossa.

Lähteet
-------

1. 1 2 3  Kangassalo, Olli: "Kasetti pakottaa kuuntelemaan, koska ei viitsi alkaa kelailemaan" – Arwi Lindin levyvaltakunta on täynnä radioon kelpaamattomia helmiä *Yle.fi*.  24.6.2020. Viitattu 17.3.2024.
2. ↑  Arwi Lind *discogs.com*. Viitattu 17.3.2024.
3. 1 2   77 Arwi Lind *Nuorgam*.  24.6.2011. Viitattu 17.3.2024.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |

 |
**Proffan kellari** on Turun yliopiston kampusalueella sijaitseva ravintola, joka aloitti toimintansa vuonna 1982.

Historia
--------

Turun yliopiston ylioppilaskunta oli laajentanut Ylioppilastalo A:ssa sijainneen ravintola Iskerin tiloja 1970-luvun lopulla, mutta ravintolatoiminta ajautui pian konkurssiin. Aila ja Markku Harjanne perustivat Iskerin laajennusosaan Proffan kellarin vuonna 1982. Liiketoiminta kuitenkin kaatui 1990-luvun alun lamassa. Iskerin ovimiehenä toiminut Teppo Toivanen vuokrasi tilan ylioppilaskyläsäätiöltä vuonna 1993 ja hankki Harjanteiden konkurssipesästä tarpeellisia varusteita kuten tuoleja. Hän oli jo aiemmin yrittänyt hankkia ravintolan omistukseensa. 1990-luvun puolivälissä hän laajensi ravintolan tiloja yläkerran kabinetteihin.

Proffan kellarilla on ollut kampusbaarina suuri merkitys turkulaisille opiskelijoille. Ravintolan tiloissa opiskelijat ovat järjestäneet juhlia, tapaamisia ja kokouksia. Sitä on kutsuttu turkulaisten opiskelijoiden instituutioksi. Ravintolan kulta-aikaa oli 1990-luku, jolloin tiloissa järjestettiin paljon opiskelijajuhlia. Toivasen mukaan 95 prosenttia asiakkaista oli opiskelijoita. Hän oli alusta alkaen pyrkinyt tekemään paikan opiskelijaystävälliseksi. Ravintola tunnetaankin "opiskelijoiden olohuoneena".

Sulkeminen vuonna 2016
----------------------

Huhtikuussa 2016 ravintoloitsija Teppo Toivanen ilmoitti lopettavansa ravintolan ylioppilastalo A:n remontin takia. Kesällä 2016 ilmoitettiin, että uudet omistajat avaavat ravintolan samalla nimellä ja paikalla syksyllä. Ravintola avattiin uusien omistajien omistajien toimesta remontin jälkeen 12. syyskuuta 2016.

Keväällä 2016 lukuisat opiskelijayhdistykset järjestivät ennen ravintolan sulkemista Viikko Proffassa -tapahtuman. Tapahtumaan kuului myös Akateemisen Aurajokilaivuriyhdistyksen järjestämä appro, jonka osallistujat keräsivät ravintolassa käynnistä leimoja viikon jokaiselta päivältä. Toivanen itse lahjoitti jäähyväisviikolla 2 000 euroa Tyyn järjestöille.

Lähteet
-------

1. 1 2 3 4  Lehtinen, Eeva: Opiskelijoiden toinen olohuone *Turun Sanomat*.  27.4.2016. Viitattu 23.7.2016.
2. 1 2 3  Luhtala, Jouko: Malja Proffan kellarille *Turun ylioppilaslehti*.  20.4.2016.  Arkistoitu 6.8.2016. Viitattu 23.7.2016.
3. 1 2  Kossila, Eino: Kampusbaari Proffan Kellari lopettaa – "Se on ollut tärkeä opiskelijoiden kohtaamispaikka" *Yle uutiset*.  6.4.2016. Viitattu 23.7.2016.
4. ↑  Nurmi, Teemu: Proffan päätösviikko: myyntiennätys ja pitkiä hyvästejä *Turkulainen*.  25.4.2016. Viitattu 23.7.2016.
5. ↑  Proffan Kellari löysi uudet omistajat – avaa ovensa jälleen syksyllä *Turun Sanomat*.  22.7.2016.  Arkistoitu 22.7.2016. Viitattu 23.7.2016.
6. ↑  Proffan kellarin Facebook-julkaisu ravintola avaamisesta *Proffan kellarin Facebook-sivu*.  12.9.2016. Viitattu 4.9.2018.
7. ↑  Jäähyväiset proffalle *www.tyy.fi*.  Arkistoitu 19.9.2016. Viitattu 23.7.2016.

Aiheesta muualla
----------------

* Rouhiainen, Sampo: Vakkariuskollinen baarinpitäjä (Arkistoitu – Internet Archive)
**Brita Jokinen-Morris** (ent. **Brita Jokinen**) on suomalainen toimittaja ja tietokirjailija, joka on lisännyt narsistisen persoonallisuushäiriön tuntemusta.

Ura
---

Jokinen teki YLElle radio-ohjelmaa *Kiusaaja keskellämme* vuonna 2001. Vuonna 2007 hän julkaisi kirjan *Kiusaaja keskellämme*, joka pohjautui radio-ohjelman saamaan palautteeseen. Vuoden 2012 uudistetun painoksen nimi on *Narsisti keskellämme*.

Radio-ohjelma sai runsaasti palautetta ihmisiltä, jotka halusivat auttaa muita tunnistamaan ongelman. Kun Jokinen kirjoitti WSOY:lle kirjaa *Kiusaaja keskellämme* vuonna 2007, kustantaja vaati muuttamaan jokaisen narsisti-sanan kiusaajaksi. Jokisen radiosarja on esitetty Ylen radiossa neljä kertaa uudestaan yleisön pyynnöstä vuosien 2001–2012 välillä. *Kiusaaja keskellämme* -kirjaa varten Jokinen haastatteli 150 henkilöä.

Kun Jokinen kirjoitti vuonna 2012 kirjan *Narsisti keskellämme* oli jo hänen mukaansa mahdollista käyttää narsisti-sanaa. Jokisen mukaan monet olivat kiitollisia, että saivat epämääräiselle ja vaikealle ilmiölle nimen.

Teokset
-------

* *Kiusaaja keskellämme*, 2007, WSOY. ISBN 9510333697
* *Narsisti keskellämme*, 2012, Minerva Kustannus. ISBN 9789523123250

Tunnustukset
------------

* *Kiusaaja keskellämme* -radiosarjan osa *Luonnehäiriöinen perhepiirissä* sai Koura-palkinnon vuonna 2001.

Lähteet
-------

1. 1 2
2. 1 2
3. ↑
4. 1 2
5. ↑

Aiheesta muualla
----------------

* Viisiosaisen Ylen radiosarjan *Kiusaaja keskellämme* osat 2001

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)
	+ 2

 |

 |
**Ala-Tervajärvi** on saareton järvi Tervakylässä Hyrynsalmen keskustan itäpuolella Kainuun maakunnassa. Sen pinta-ala on 83 hehtaaria. Etäisyys Kajaanista on 71 kilometriä koilliseen.

Maantiede
---------

Ala-Tervajärven ulottuvuus lounaasta koilliseen on noin 1,7 kilometriä. Nimettyjä lahtia on kaksi: Talvilahti ja Alarannanlahti. Ne ovat leveitä ja suiltaan avoimia. Noin 30 hehtaaria järven pinta-alasta on vähintään kolme metriä ja enintään neljä metriä syvä. Syvin piste, runsaat seitsemän metriä, sijaitsee järven pohjoisosassa.

Ala-Tervajärven merkittävin tulouoma on koillisesta Ylä-Tervajärveltä (170,6 metriä mpy) virtaava Tervasalmi. Ympäröiviltä soilta (Tervasuo, Talvisuo) virtaa vähäisiä suo-ojia. Ala-Tervajärvi kaventuu eteläosastaan Tervajoeksi, jota pitkin vedet virtaavat lounaaseen Nuottijärveen (159,8 metriä mpy).

Ala-Tervajärven vesitilavuus on 2 154 000 kuutiometriä.

Ala-Tervajärvi (59.752.1.001) kuuluu Tervajärvien alueeseen (59.752), joka on kolmannen jakovaiheen vesistö Oulujoen vesistössä (59). Toinen jakovaihe on Tervajoen valuma-alue (59.75) ja ensimmäinen on Luvanjoen valuma-alue (59.7). Tervajärvien alueeseen kuuluu yhdeksän vähintään hehtaarin laajuista vakavettä, joista laajin on Ylä-Tervajärvi. Seuraavana tulee Ala-Tervajärvi ja Vihtajärvi.

Lähteet
-------

1. 1 2 3 4  Ala-Tervajärvi (sijainti maastokartalla) *Karttapaikka*. Helsinki:  Maanmittauslaitos. Viitattu 18.3.2024.
2. 1 2 3 4 5 6 7 8  Ympäristö.fi : Ympäristötiedon hallintajärjestelmä Hertta Ympäristötiedon hallintajärjestelmä Hertta. Viitattu 18.3.2024.
3. ↑  Ala-Tervajärvi (59.752.1.001) *Järvi-meriwiki*. Suomen ympäristökeskus. Viitattu 18.3.2024.
4. ↑  Tervajärvien alue (59.752) *Järvi-meriwiki*. Suomen ympäristökeskus. Viitattu 18.3.2024.
**Izzat Ibrahim al-Duri** (1. heinäkuuta 1942 – 26. lokakuuta 2020) oli irakilainen sotilaskomentaja ja maan entinen varapresidentti ja vallankumousneuvoston varapuhemies aina vuoden 2003 Irakin miehitykseen. Presidentti Saddam Husseinin teloituksen jälkeen hänet nimitettiin kielletyn Baath-puolueen Irakin-siiven johtoon.

Izzat Ibrahim al-Duri oli jäämyyjän poika Tikritistä. Hän oli yksi avainhenkilöistä kaappauksessa, joka toi Baath-puolueen valtaan 1968, ja vuonna 2003 yksi kolmesta kaappaukseen osallistuneesta Saddam Husseinin ja Taha Yasin Ramadanin kanssa, jotka olivat vielä elossa. Hän oli kotoisin Tikritin seudulta, ja kuului samaan klaaniin kuin Hussein, joten hänellä ei ollut tästä riippumattomia tukijoita. Al-Durin tytär oli lyhyesti naimisissa Udai Husseinin kanssa.

Izzat Ibrahim al-Duri oli ollut sairas jo vuosia. Hän kärsi leukemiasta ja kävi verensiirrossa puolen vuoden välein. Kun hän oli 1999 hoidettavana Wienissä, Itävallan oppositio vaati hänen pidättämistään sotarikoksista. Al-Durin ilmoitettiin kuolleen useita kertoja.

Maaliskuussa 2003 hän komensi joukkoja Pohjois-Irakissa Yhdysvaltain hyökätessä maahan. Yhdysvallat on luvannut hänestä tai hänen hautapaikkansa löytämisestä 10 miljoonan dollarin palkkion.

Yhdysvaltojen vetäydyttyä Irakista al-Duri on johtanut Jaysh Rijal al-Tariqa al-Naqshbandia-terroristijärjestöä, joka tukee Baath-puolueen paluuta valtaan. Irakin viranomaiset uutisoivat al-Durin kuolleen taisteluissa Bagdadin pohjoispuolella 17. huhtikuuta 2015. Al-Durin kannattajat kiistivät väitteet.

Al-Duri esiintyi 7. huhtikuuta 2018 suorassa lähetyksessä Baath puolueen 71-vuotispäivänä.

Lähteet
-------

* Izzat Ibrahim Al-Douri / Izzat Ibrahim al-Duri (Global Security)
* Izzat Ibrahim: Top Saddam loyalist (BBC)

### Viitteet

1. ↑  Nykänen, Marikki: Saddam Husseinin tytär: diktaattorin "oikeana kätenä" toiminut mies on kuollut – USA tarjosi aikoinaan 10 miljoonan tappopalkkiota *Iltalehti*.  26.10.2020. Viitattu 26.10.2020.
2. ↑  Saddam aide Izzat Ibrahim al-Douri 'killed' in Iraq *BBC News*. BBC. Viitattu 18.4.2015. (englanniksi)
3. ↑  Baath-puolueen 71-vuotispäivän tiedotteen video.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa
* Puola

 |

 |
Pohjanmeren kartta, josta näkyy Oestergrondenin sijainti.
**Oestergronden** on Pohjanmereen kuuluva merenselkä, joka sijaitsee Alankomaiden talousvyöhykkeellä, Doggermatalikon ja Länsifriiseinsaarten välillä. Veden syvyys on siellä suurempi kuin ympäröivillä merialueilla, keskimäärin 40–50 metriä. Merivirtaukset ovat niin heikkoja, ettei vajoava aines ehdi kulkeutua muualle vaan kertyy pohjaan liejuksi. Kesän aikana merivesi kerrostuu lämpötilan suhteen ja pintavesi muuttuu lämpimäksi ja leväiseksi – syksyllä voimistuvat tuulet ja myrskyt kuitenkin sekoittavat veden taas pohjia myöten.

Oestergronden on saanut nimensä (holl. *osterivedet*) suurista osteriyhdyskunnista, joita esiintyi siellä vielä 1800-luvun lopussa ennen kuin liikakalastus ja taudit hävittivät ne. Nykyään runsaslukuisimpia lajeja ovat *Amphiura filiformis* ‑käärmetähti, *Echinocardium cordatum* ‑merisiili, *Abra alba* ‑simpukka sekä Callianassa-sukuun kuuluvat katkaravut. Alueella esiintyy yleisesti monia pitkäikäisiä pohjaeläimiä, kuten myrkyllistä *Neptunea antiqua* ‑kotiloa ja islanninsimpukkaa, mutta myös muutamia harvinaisempia lajeja, esimerkiksi *Musculus niger‑*, *Mysia undata‑* ja *Thracia convexa* ‑simpukkaa. Talvella Oestergronden on tärkeä ruokailupaikka myrskyliitäjille, lokeille sekä etelänkiisloille ja muille ruokeille.

Lähteet
-------

* The VLIZ Marine Gazetteer Vlaams Instituut voor de Zee. Viitattu 20.10.2010. (englanniksi) (Koordinaatit)

### Viitteet

1. 1 2  Central Oystergrounds. *Ecomare*.  Arkistoitu 2.5.2013. Viitattu 20.10.2010. (englanniksi)
**Asía** oli Espanjan laivaston vuonna 1752 vesille laskettu kaksikantinen 64-tykkinen linjalaiva.

Valmistus
---------

Gaztanetan järjestelmään perustuva alus tilattiin elokuussa 1749, mutta se suunniteltiin uudelleen Jorge Juanin englantilaisen järjestelmän mukaisena huhtikuussa 1750. Lopulta Mathew Mullanin suunnittelema alus tilattiin Ferrolista Reales Astilleros de Esteirolta, missä köli laskettiin 6. kesäkuuta 1750. Alus laskettiin vesille 17. maaliskuuta 1752.

Palvelus
--------

Alus saapui 31. toukokuuta 1752 Cádiziin *San Fernandon* kanssa Ferrolista. Se saapui 20. syyskuuta Cádiziin *Fuerten* kanssa. Alus saapui 8. marraskuuta Cádiziin partiomatkalta Azoreilta ja Cabo de São Vicenten alueelta *San Fernandon* kanssa. Se suojasi 21. marraskuuta 1753 Cádizista *Fuerten* kanssa kolmen elohopeaa kuljettaneen rahtialuksen saattueen Veracruziin, jonne saattue saapui 31. maaliskuuta 1754. Alus partioi vuodesta 1754 *Fuerten* kanssa Veracruzin alueella sekä kuljetti tarvikkeita, kunnes ne lähtivät 1756 Havannasta *Américan*, viestialusten *Júpiterin* ja *Mercurion* sekä pienempien alusten kansssa Cádiziin. Saattue saapui 6. elokuuta Cádiziin mukanaan yli kahdeksan miljoonaa pesoa ja erilaisia hyödykkeitä.

Lähteet
-------

* Winfield, Rif; Tredrea, John; Garcia-Torralba Pérez, Enrique & Blasco Felip, Manuel: *Spanish Warships in the Age of Sail 1700-1860: Design, Construction, Career and Fates*. Seaforth Publishing, 2023. ISBN 978-1-5267-9078-1. (englanniksi)

### Viitteet

1. 1 2  Winfield et al 2023 s. 187-188


|  |  |  |  |
| --- | --- | --- | --- |
|  | Edeltäjä:***Fernando*** | **Espanjan laivaston linjalaivat** | Seuraaja:***Tridente*** |
**Populäärimusiikkia Vittulajänkältä** (ruots. *Populärmusik från Vittula*) on Mikael Niemen vuonna 2000 kirjoittama romaani, josta on tehty näytelmä- ja elokuvaversiot. Kirja kertoo Ruotsin Pajalasta kotoisin olevan pojan kasvutarinan aikuiseksi kaikkine siihen kuuluvine vaiheineen. Ensimmäisen kerran kirja ilmestyi suomeksi vuonna 2001. Kirja on saanut lukuisia tunnustuksia ja se on ollut pohjoismaissa huomattava myyntimenestys. Kirja oli Mikael Niemen läpimurtoteos.

Kirjan tapahtumaympäristönä kuvataan Ruotsin pohjoisosassa sijaitsevan Norrbottenin pientä kuntaa Pajalaa minäkertojana toimivan Matti-pojan silmin. Kirja kuvailee tarkasti elämää 1960–1970-lukujen Ruotsin jo vaurastuneessa yhteiskunnassa, jossa ihmiset materiaalisen puutteen sijasta kärsivät syrjäisen pikkukunnan asukkaina identiteetin puutteesta ja tuntevat itsensä alempiarvoiseksi verrattuna "oikean Ruotsin" ihmisiin.

Kirjan nimi herättää kysymyksiä, mutta se liittyy hyvin olennaisesti juonen sisältöön. Vittulajänkä on eräs Pajalan osa, joka sai kutsumanimensä sen lapsirikkauden vuoksi. Muita kirjassa mainittuja paikkoja Pajalassa ovat mm. *Paskajänkä* ja *Teksas*.

Juonen pääkohtia
----------------

**Varoitus:  Seuraava kirjoitus paljastaa yksityiskohtia juonesta.**
Matin elämässä tapahtuu ensimmäinen murros kun kotikatu saa öljysorapäällysteen 1960-luvulla. Hänestä tuntuu, että koko maailma avautui sen myötä. Matti saa ystävän Niila-pojasta jonka koti on vahvasti lestadiolainen.

Musiikki tulee Matin elämään Niilan saatua Amerikan serkuiltaan lahjaksi Beatlesin singlen *"Rock 'n' Roll Music"*. Levysoitinta ei Niilan syvästi uskonnollisessa kodissa ole, eikä hänen ankara isänsä edes sallisi levyn tuomista taloon. Matin sisarella on levysoitin, ja pojat kuuntelevat sillä levyä salaa. Tämän levyn kuultuaan he ymmärsivät, että jotain heissä on peruuttamattomasti muuttunut eikä paluuta entiseen ole.

Kouluun tullut uusi musiikinopettaja Greger onnistuu jalostamaan Matissa ja Niilassa piilevät kyvyt bändiksi, ja heidän itseluottamuksensa saa lujitusta. Greger on Skånesta tullut, työtapaturmassa kaikki muut oikean käden sormensa paitsi peukalon menettänyt mies, joka on hankkinut uuden ammatin. Tämä omaa murrettaan vahvasti puhuva mies osoittautuu varsinaiseksi kitaravirtuoosiksi ja nousee poikien mielessä lähes yliluonnolliseen asemaan. Musiikki kuljettaa tarinaa poikien kypsyessä miehiksi, ja lopulta pojat tulevat tienristeykseen; tämä on kirjassa esitetty myös konkreettisesti. Valintaa miettiessään he heittäytyvät risteykseen tuijottamaan tähtitaivasta.

**Juonipaljastukset päättyvät tähän.**

Muuta
-----

Populäärimusiikkia Vittulajänkältä-kirjan kustantajana Suomessa on Like-kustannus. Kirja julkaistiin Ruotsissa vuonna 2000 ja Suomessa vuotta myöhemmin. Kirjan on kääntänyt Outi Menna.

Lähteet
-------

1. 1 2  Populäärimusiikkia Vittulajänkältä *Finna*. Viitattu 16.3.2024.
2. ↑  Populäärimusiikkia Vittulajänkältä *Rovaniemen Teatteri*. Viitattu 16.3.2024.
3. ↑  Populäärimusiikkia Vittulajänkältä (elokuvan esittely) *Yle Areena*. Viitattu 16.3.2024.
**Stig Malm** (4. maaliskuuta 1942 Sundbyberg – 5. maaliskuuta 2021) oli ruotsalainen sosiaalidemokraattinen poliitikko ja ammattiliittojen keskusjärjestö Landsorganisationenin (LO) puheenjohtaja vuosina 1983–1993. Hänen puheenjohtajakauttaan leimasi "ruusujen sota", kun ammattiyhdistysliike ajautui vastakkain sosiaalidemokraattisen valtiovarainministerin Kjell-Olof Feldtin kanssa, joka ajoi heidän mielestään liian oikeistolaista talouspolitiikkaa. Malm oli koulutukseltaan soitinrakentaja. Ennen Landsorganisationenin puheenjohtajaksi nousemistaan hänestä tuli Metallindustriarbetareförbundetin varapuheenjohtaja vuonna 1979 ja LO:n varapuheenjohtaja 1981.

Malm tunnettiin suorasanaisuudestaan, ja elämään ovat jääneet muun muassa hänen ilmaisunsa "fittstim", "finansvalpar" ja "skållade råttor", joilla hän viittasi sosiaalidemokraattien naisjärjestöön, pörssimeklareihin ja sosiaalidemokraattisiin kansanedustajiin. Poliittisen uransa jälkeen Malm toimi SVT:n aamutelevision vakiopanelistina. Hän osallistui myös SVT:n *På spåret* -tietokilpailuun.

Malm kuoli COVID-19:n aiheuttamiin komplikaatioihin 5. maaliskuuta 2021, päivä sen jälkeen kun hän oli täyttänyt 79 vuotta.

Lähteet
-------

1. ↑  Stig Malm *Nationalencyklopedin*. Viitattu 27.3.2024. (ruotsiksi)
2. ↑  Larsson, Ylva: Tidigare LO-ordförande Stig Malm är död – blev 79 år *SVT Nyheter*.  10.3.2021. Viitattu 27.3.2024. (ruotsiksi)
3. ↑  Westin, Adam: Stig Malm är död – blev 79 år *Aftonbladet*.  9.3.2021. Viitattu 27.3.2024. (ruotsiksi)
**F-Spot** on digitaalisten valokuvien hallintaan tarkoitettu vapaa sovellus GNOME-työpöytäympäristölle. Sovelluksen nimi on leikittelyä englannin aukkosuhdetta tarkoittavalla sanalla *f-stop*.

Ominaisuudet
------------

F-Spotin päämääränä on olla helppokäyttöinen, mutta se tukee myös edistyneitä toimintoja kuten avainsanojen liittämistä kuviin sekä Exif- ja XMP-metatiedon näyttämistä ja vientiä.

F-Spot tukee kaikkia keskeisimpiä kuvatiedostomuotoja kuten JPEGiä, PNG:tä, TIFFiä, DNG:tä sekä useita valmistajakohtaisia Raw-muotoja (CR2, PEF, ORF, SRF, CRW, MRW ja RAF). Aiemmin Raw-muotoisia kuvia ei pystynyt muokkaamaan F-Spotilla, mutta uudemmissa versioissa on mukana UFRaw:ta käyttävä laajennus, jonka avulla Raw-kuvat voi muuntaa JPEG:iksi ja tuoda sitten takaisin F-Spotiin alkuperäiskuvan muunnelmana.

Kuvia voi tuoda F-spotiin suoraan GPhoton ajurikokoelman tukemista kameroista.

F-Spotin kuvanmuokkaimesta löytyy kuvien rajaamisen ja suoristamisen kaltaisten perustoimintojen ohella edistyneempiä toimintoja kuten punasilmäisyyden vähentäminen. Värejä voi säätää kirkkauden, kontrastin, sävyn, kylläisyyden ja lämmön osalta.

Kuvista voi F-Spotilla koostaa Photo CD -yhteensopivan valokuvalevyn.

F-Spotiin ladattuja kuvia voi laajennuksien avulla lähettää sovelluksesta eri verkkopalveluihin, muiden muassa Flickriin, Picasaan ja Facebookiin.

Taustatietoa
------------

F-Spot-projektin käynnisti Ettore Perazzoli, ja sen ylläpitäjänä toimii nykyisin Larry Ewing. F-Spot on ohjelmoitu C#-kielellä ja sen perustana on Mono.

F-Spot on monien GNOME-pohjaisten Linux-jakelupakettien vakiokuvanhallintaohjelma. Fedorassa F-Spot korvattiin Shotwellilla versiossa 13. Myös Ubuntu siirtyi Shotwelliin versiossa 10.10.

Lähteet
-------

1. ↑  (en) F-Spot 0.8.2 Released!, 19. joulukuuta 2010. Tieto on haettu Wikidatasta.
2. ↑  4. Changes in Fedora for Desktop Users *Fedora Documentation*.  Arkistoitu 4.3.2016. Viitattu 3. tammikuuta 2011. (englanniksi)
3. ↑  Maverick Meerkat ReleaseNotes: Ubuntu Desktop Edition *Ubuntu Wiki*.  19. marraskuuta 2010. Canonical Ltd.. Viitattu 3. tammikuuta 2010. (englanniksi)

Aiheesta muualla
----------------

* F-Spotin virallinen sivusto (englanniksi) [vanhentunut linkki]
* F-Spot-postituslista (englanniksi)
**Nordstern** (saks. *Pohjantähti*), myöhemmin **Neu-Drontheim** (saks. *Uusi Drontheim*) oli toisen maailmansodan aikana natsi-Saksan diktaattorin Adolf Hitlerin suunnitelma uudesta kaupungista saksalaisten miehittämään Norjaan. Suunnitelmia ei ehditty toteuttaa.

Strateginen sijainti
--------------------

Kaupunki oli määrä rakentaa Trondheimin lähistölle Øysandiin 15 kilometriä Trondheimistä lounaaseen. Alueen koko oli 300 hehtaaria, johon piti rakentaa 55 000 asuntoa. Trondheimin vuono oli valmiiksi Saksan laivaston Kriegsmarinen tärkeimpiä tukialueita. Trondheimista tehtäisiin jättiläismäinen telakka-alue ja laivastotukikohta, natsi-Saksan Pohjois-Atlantin meriherruuden symboli. Hitler oli sitä mieltä että suuri merisatama edellytti sen välittömään läheisyyteen 250-300 000 asukkaan kaupunkia. Tämä saisi jopa brittien Singaporen näyttämään "lastenleikiltä" (saks. *Kinderspel*). Hitler määräsi hankkeen suunnittelun aloitettavaksi heinäkuussa 1940. Hän oli henkilökohtaisesti kiinnostunut hankkeesta, ja määräsi 1. toukokuuta 1941 suunnittelun johtoon suosikkinsa Albert Speerin. Speer esittelikin suuramiraali Erich Raederin kanssa suunnitelmansa Hitlerlla jo 
[[suunnitelman Hitlerille 

Sataman sijainti takasi laivastolle erinomaiset mahdollisuudet operointiin Atlantilla, ja samanaikaisesti tukikohta suojaisi esimerkiksi raaka-ainekuljetuksia Narvikista etelään. Laivaston johdon suunnitelmissa satamasta tehtäisiin tulevaisuudessa Saksan suurin sotasatama.

Saksalainen kaupunki
--------------------

Nordsternistä oli määrä tulla kaunis kaupunki. Houkuttelevuutta lisäisi valtava germaanisen taiteen museo, jossa esiteltäisiin natsien hyväksymien taiteilijoiden klassisia töitä. Lisäksi kaupunkiin oli määrä rakentaa kirjastoja, ooppera ja museoita. Moottoritie yhdstäisi kaupungin Saksan valtakunnan liikenneverkostoon. Asukkaat olisivat saksalaisia,ja alue liitettäisiin Saksan valtakuntaan..

Hanke pysähtyi Saksan sodankäynnin vaikeuksiin. Yhdistyneen kuningaskunnan ilmavoimien pommttajien upotettua taistelulaiva Tirpitzin marraskuussa 1944 Saksan laivaston ylin johto vaihdettiin. Valmiiksi saatiin ainoastaan sukellusvenevarikko Dora I.

Lähteet
-------

* Könönen Janne: *Hitler ja Suomi. Pohjolan luonnonvarat ja suurvaltasota.*, s. 190-191. Helsinki: Tammi, 2022. ISBN 978-952-04-3438-0.
* Speer, Albert: *Diktaattorin työkaluna*, s. 94. Suomentanut Matti Mannerkorpi. Helsinki: Kirjayhtymä, 1969.
* Strindaweb *WikiStrinda*. Strinda historielag. Viitattu 1.3.2024. {no}

### Viitteet

1. 1 2  WikiStrinda
2. 1 2  Könönen 2022
3. ↑  Speer 1969
**Kerrynterrieri** (iiriksi *brocaire gorm*, engl. *Kerry Blue Terrier*) on irlantilainen koirarotu. Se on Irlannin kansalliskoira.

Kerrynterrieri on kehittynyt Irlannin maalaisväestön käytössä olleista koirista, joista syntyi myös toinen rotu, vehnäterrieri. Alkuperäiset koirat olivat maaseudun yleiskoiria, jotka toimivat lampaiden ja karjan kokoajina, torjuivat tuhoeläimiä, vahtivat taloa ja noutivat ammutun riistan. Sininen kerrynterrieri eriytyi omaksi muodokseen, ja se tunnustettiin myöhemmin virallisesti roduksi.

Kerry on rakenteeltaan vankka. Sen silkkinen, sininen turkki vaatii paljon hoitoa; turkki tulee trimmata noin kuukauden välein. Luonne on ihmisystävällinen, iloinen, toimelias ja helposti oppiva, sillä se on miellyttämishaluinen. Terrierinä se on kuitenkin aika-ajoin itsepäinen.

Kerryn väritys on aina vaaleneva harmaa, jota rodulla kutsutaan siniseksi. Pennut syntyvät mustina. Väri muuttuu siniharmaaksi joillakin jo pikkupentuna, toisilla vasta kolmevuotiaana. Rotumääritelmän mukaan koiran tulee olla siniharmaa viimeistään 18 kuukauden iässä, musta pää ja raajojen kärjet sallitaan. Turkki on silkkimäinen, pehmeä ja laineikas. Silkkimäisyyden ylläpitämiseksi turkki tarvitsee hoitoa. Siitä ei irtoa karvaa, mutta se ei silti ole allergiavapaa rotu.

Kerryt ovat terveitä, pitkäikäisiä ja säilyttävät iloisen sekä vilkkaan luonteensa pitkään. Perinnöllisiä sairauksia ei juuri ole. Jonkin verran on tavattu lonkkaniveldysplastiaa, joka ei kuitenkaan haittaa kevyen koiran elämää. Kasvaimia kerryllä on hiukan enemmän kuin muilla roduilla.

Lähteet
-------

### Viitteet

1. ↑  KoiraNet jalostustietojärjestelmä (Suomen Kennelliitto, luettu 27.8.2017)
2. ↑  Kennelliiton rotumääritelmä

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Kerrynterrieri**.
* Kerry- ja vehnäterrierikerho ry
* Kennelliiton rotumääritelmä (pdf)
Laboratoriohoitaja ottaa vastasyntyneen kantapäästä verinäytettä seulontaa varten.
**Vastasyntyneiden seulonnalla** (engl. *neonatal screening*, myös *newborn screening* ja *infant screening*) tarkoitetaan vastasyntyneen kantapääverinäytteestä tutkittavia harvinaisia mutta vakavia perinnöllisiä ja synnynnäisiä tauteja. Näitä sairauksia on vaikea tunnistaa alkuvaiheissaan, mutta niiden hoito olisi tärkeää aloittaa mahdollisimman varhain. 

Eräissä vakavissa synnynnäisissä aineenvaihduntataudeissa nopea oikea hoito voi estää kehitysvammaisuuden tai jopa kuoleman. Useimmat näitä hyvin harvinaisia tauteja sairastavat lapset näyttävät vastasyntyneinä täysin terveiltä. Jotta hoitoon päästäisiin jo ennen oireiden ilmaantumista ja ennen kuin pysyvää haittaa on ehtinyt kehittyä, näiden sairauksien varhaisimpia merkkejä etsitään seulontatutkimuksilla. Testaamalla kaikki vauvat todennäköisesti löydetään nämä harvat sairaat lapset, joille varhainen taudin tunnistaminen ja hoito ovat elintärkeitä. 

Seulontaprosessi toimii yleensä siten, että tutkimus tehdään muutamasta veritipasta, jotka otetaan imupaperille yleensä, kun vauva on n. 2 vrk ikäinen. Jos seulonnassa herää epäily jostakin sairaudesta, vauva kutsutaan lastenlääkärin tutkittavaksi, otetaan uusintanäyte ja selvitetään diagnostisin menetelmin, onko havaittu epäily taudista aiheellinen. Tarvittaessa aloitetaan hoito. 

Suomessa seulonta tehdään sekä napaverestä että kantapääverinäytteestä, joka tutkitaan synnynnäisten aineenvaihduntasairauksien seulontakeskuksessa.

Vastasyntyneiden seulonta auttaa ehkäisemään tiettyjen hoidettavissa olevien synnynnäisten sairauksien haittoja. Nämä sairaudet ovat harvinaisia, ja mitä todennäköisimmin vauva on terve. Niillä harvoilla vauvoilla, joilla on jokin näistä taudeista, seulonta ja varhainen diagnoosi voivat radikaalisti vaikuttaa koko elämään.